Izziņa par atzinumos sniegtajiem iebildumiem

**par Ministru kabineta noteikumu projektu**

“Vispārējās pamatizglītības programmas un vispārējās vidējās izglītības programmas īstenošanas kārtība

neklātienes un tālmācības formā”

(VSS-164)

|  |
| --- |
|  |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 2019.gada 3.jūnijā |
|  |  |
| Saskaņošanas dalībnieki | Tieslietu ministrija, Finanšu ministrija, Labklājības ministrija, Latvijas Brīvo arodbiedrību savienība, Latvijas Darba devēju konfederācija |

|  |  |  |
| --- | --- | --- |
| Elektroniskās saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Darba devēju konfederācija *(uzskatāms par saskaņotu pēc noklusējuma)* | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | | 4 | | 5 |
| 1. | Noteikumu projekts. | **Tieslietu ministrija.**  Lūdzam izvērtēt iespēju apvienot noteikumu projektā paredzēto regulējumu ar Ministru kabineta 2018. gada 27. novembra noteikumos Nr. 747 "Noteikumi par valsts pamatizglītības standartu un pamatizglītības programmu paraugiem" paredzēto un izstrādes stadijā esošajiem Ministru kabineta noteikumiem par valsts vispārējās vidējās izglītības standartu un vispārējās vidējās izglītības programmu paraugiem), tādējādi nodrošinot, ka regulējums par savstarpēji saistītiem jautājumiem ir vienuviet. | | **Ņemts vērā.**  Iebildums un iespēja apvienot noteikumu projektā paredzēto regulējumu ar Ministru kabineta noteikumiem par valsts izglītības standartu izvērtēti. Pieņemts lēmums neapvienot noteikumu projektā paredzēto regulējumu ar Ministru kabineta 2018. gada 27. novembra noteikumos Nr. 747 “Noteikumi par valsts pamatizglītības standartu un pamatizglītības programmu paraugiem” paredzēto un izstrādes stadijā esošajiem Ministru kabineta noteikumiem par valsts vispārējās vidējās izglītības standartu un vispārējās vidējās izglītības programmu paraugiem. Attiecīgo regulējumu būtu nepieciešams ietvert arī Ministru kabineta 2014. gada 12. augusta noteikumos Nr. 468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” un Ministru kabineta 2013. gada 21. maija noteikumos Nr. 281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem”, vienlaikus grozot arī visu attiecīgo Ministru kabineta noteikumu nosaukumus. Tādējādi būtu nepieciešams veikt grozījumus trīs pieņemtos Ministru kabineta noteikumos un vienos izstrādes stadijā esošos Ministru kabineta noteikumos. Izglītības un zinātnes ministrijas ieskatā efektīvāka ir attiecīgā regulējuma iekļaušana vienā normatīvajā aktā. | | Noteikumu projekts. |
| 2. | “Izdoti saskaņā ar  Izglītības likuma 14. panta 43. punktu”;  “1. Noteikumi nosaka kārtību, kādā izglītības iestāde īsteno vispārējās pamatizglītības programmas un vispārējās vidējās izglītības programmas (turpmāk – izglītības programmas) neklātienes un tālmācības izglītības ieguves formā.” | **Tieslietu ministrija.**  Papildus vēršam uzmanību, ka saskaņā ar Izglītības likuma 8. panta otro daļu Ministru kabinetam jānosaka arī kritēriji vispārējās pamatizglītības un vispārējās vidējās izglītības programmu īstenošanai neklātienes un tālmācības formā. Līdz ar to noteikumu projekts ir pārskatāms un tajā ir paredzams arī Izglītības likuma 8. panta otrajā daļā noteiktais. | | **Ņemts vērā.**  Precizēts noteikumu projekta 1.punkts; noteikumu projekta 2.punktā un 4.punktā iekļauti kritēriji vispārējās pamatizglītības un vispārējās vidējās izglītības programmu īstenošanai neklātienes un tālmācības formā; precizēts Ministru kabineta noteikumu izdošanas pamats. | | “Izdoti saskaņā ar  Izglītības likuma 8. panta otro daļu un  14. panta 43. punktu”;  “1. Noteikumi nosaka kritērijus un kārtību, kādā izglītības iestāde īsteno vispārējās pamatizglītības programmas un vispārējās vidējās izglītības programmas (turpmāk – izglītības programmas) neklātienes un tālmācības izglītības ieguves formā.  2. Izglītības programmas neklātienes izglītības ieguves formā īsteno izglītības iestāde, kura atbilst šādiem kritērijiem:  2.1. izglītības iestādē ir nodrošināti mācību procesam neklātienes formā piemēroti mācību un metodiskās informācijas resursi un mācību vide;  2.2. izglītības iestādē ir nodrošinātas mācību stundām un klātienes konsultācijām piemērotas mācību telpas.”  (..)  “4. Izglītības programmas tālmācības izglītības ieguves formā īsteno izglītības iestāde, kura atbilst šādiem kritērijiem:  4.1. izglītības iestādē ir nodrošināta mācību procesa norise izglītības iestādes tiešsaistes elektroniskajā mācību vidē (turpmāk – elektroniskā vide) saskaņā ar izglītības iestādes mācību priekšmetu un mācību stundu plānu;  4.2. izglītības iestādē ir nodrošināti izglītojamajiem elektroniskajā vidē visos mācību priekšmetos pieejami daudzveidīgi īpaši strukturēti mācību materiāli mācību satura patstāvīgai apguvei, tai skaitā video materiāli, uzdevumi pašpārbaudei un temata noslēguma pārbaudes darbi;  4.3. izglītības iestādē ir mācību procesa vadīšanai elektroniskajā vidē sagatavoti skolotāji visos mācību priekšmetos;  4.4. izglītības iestādē ir nodrošināta izglītojamo mācību sasniegumu regulāra vērtēšana un visu izglītojamo veikto pārbaudes darbu saglabāšana elektroniskajā vidē mācību gada laikā.” |
| 3. | Anotācijas I sadaļas 2.punkts. | **Tieslietu ministrija.**  Vēršam uzmanību, ka noteikumu projekta anotācijā nav atspoguļota informācija, vai ar noteikumu projektā paredzētajām prasībām tiek atrisinātas visas problēmas, kas ir minētas 2018. gada 18. oktobra likuma "Grozījumi Izglītības likumā" sākotnējās ietekmes novērtējuma ziņojumā (anotācijā). Attiecīgajā anotācijā tika sniegta informācija, ka tālmācības izglītības programmu specifikai būtu jāparedz arī īpašas infrastruktūras (tehnoloģijas, mācību materiāli) pieejamība un cilvēkresursu sagatavotība, lai konkrētā izglītības iestāde spētu nodrošināt kvalitatīvu tālmācības izglītības programmu piedāvājumu.  No noteikumu projekta anotācijas nav saprotams, vai paredzētais regulējums sasniegs mērķi, kuru likumdevējs gribēja sasniegt. Vēršam uzmanību, ka ar pilnvarojuma mērķi saprot to, ko likumdevējs centies panākt, piešķirot Ministru kabinetam tiesības noregulēt attiecīgo jautājumu. Tātad regulējumam, kuru Ministru kabinets izstrādā, pamatojoties uz likumu, ir jāsasniedz tāds pats mērķis, kādu likumdevējs vēlējies sasniegt, pieņemot minēto likumu. | | **Ņemts vērā.**  Noteikumu projekts papildināts ar jaunām prasībām mācību procesa pilnvērtīgai īstenošanai nepieciešamo tehnoloģisko risinājumu un īpašu mācību materiālu pieejamībai un skolotāju sagatavotībai, lai konkrētā izglītības iestāde spētu nodrošināt kvalitatīvu tālmācības izglītības programmu īstenošanu. Anotācijā iekļauta papildu informācija. | | Anotācijas I sadaļas 2.punkts (3.-4.lpp.) |
| 4. | Anotācijas I sadaļas 2.punkts. | **Tieslietu ministrija.**  Noteikumu projekta anotācijas I sadaļas 2. punktā ir sniegta informācija, ka Ministru kabineta noteikumos par valsts pamatizglītības standartu un pamatizglītības programmu paraugiem un topošajos Ministru kabineta noteikumos par valsts vispārējās vidējās izglītības standartu un vispārējās vidējās izglītības programmu paraugiem visām izglītības iestādēm, kuras īsteno vispārējās izglītības programmas, būs paredzēta lielāka patstāvība mācību procesa plānošanā un īstenošanā. Pēc Izglītības un zinātnes ministrijas rīcībā esošās informācijas paaugstināta riska zonā ir izglītības iestādes, kuras ir specializējušās vakara (maiņu), neklātienes un tālmācības izglītības programmu īstenošanā. Līdz ar to ir aktuāli izstrādāt normatīvo aktu, kas noteiktu galvenās prasības pilnvērtīga mācību procesa nodrošināšanai, kvalitatīvi īstenojot vispārējās pamatizglītības un vispārējās vidējās izglītības programmas neklātienes un tālmācības izglītības ieguves formā.  Vēršam uzmanību, ka noteikumu projekta anotācija nav aizpildīta atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcijas Nr. 19) 14. punktam, jo no tajā ietvertās informācijas nav saprotams, kāpēc paaugstināta riska zonā ir izglītības iestādes, kuras ir specializējušās vakara (maiņu), neklātienes un tālmācības izglītības programmu īstenošanā, kā arī kāpēc ir izstrādājami atsevišķi Ministru kabineta noteikumi, kas regulē tikai nelielu daļu no jautājumiem par to, kā izglītības iestāde īsteno vispārējās pamatizglītības programmas un vispārējās vidējās izglītības programmas neklātienes un tālmācības izglītības ieguves formā. | | **Ņemts vērā.**  Paplašināts noteikumu projekta saturs, anotācijā ietverts skaidrojums par noteikumu projekta nepieciešamību.Precizēta anotācijā ietvertā informācija. | | Anotācijas I sadaļas 2.punkts (2.-3.lpp.) |
| 5. | Anotācijas VI sadaļas 3.punkts. | **Tieslietu ministrija.**  Noteikumu projekta anotācijas VI sadaļas 3. punkts nav aizpildīts atbilstoši Instrukcijas Nr. 19 62.1. un 62.2. apakšpunktam. | | **Ņemts vērā.**  Papildināts anotācijas VI sadaļas 3.punkts. | | Anotācijas VI sadaļas 3.punkts (7.lpp.) |
|  | 4. Noteikumu 2.2., 2.3. un 3.4. apakšpunkts stājas spēkā:  4.1. 2020. gada 1. septembrī – attiecībā uz izglītības programmu īstenošanu 1., 4., 7. un 10. klasē;  4.2. 2021. gada 1. septembrī – attiecībā uz izglītības programmu īstenošanu 2., 5., 8. un 11. klasē;  4.3. 2022. gada 1. septembrī – attiecībā uz izglītības programmu īstenošanu 3., 6., 9. un 12. klasē. | **Tieslietu ministrija.**  Izsakām šādu priekšlikumu – ierosinām redakcionāli precizēt noteikumu projekta 4. punkta ievaddaļu, aizstājot vārdus "stājas spēkā" ar vārdiem "sāk piemērot". Vēršam uzmanību, ka normatīvo aktu sistematizācijas procesā tiek gatavotas konsolidētās normatīvā akta redakcijas, iekļaujot tajās normas, kuras ir spēkā konkrētajā brīdī. Normas, kuras vēl nav stājušās spēkā, parasti ir redzamas tikai nākotnes redakcijās. Tādēļ, lai šo normu adresāti jau savlaicīgi iepazītos ar attiecīgajām normām un sagatavotos to piemērošanai, ierosinām noteikumu projekta 4. punktu atbilstoši precizēt. | | **Ņemts vērā.** | | 6. Šo noteikumu 3.2 un 5.3. apakšpunktu sāk piemērot:  6.1. no 2020. gada 1. septembra – attiecībā uz izglītības programmu īstenošanu 1., 4., 7. un 10. klasē;  6.2. no 2021. gada 1. septembra – attiecībā uz izglītības programmu īstenošanu 2., 5., 8. un 11. klasē;  6.3. no 2022. gada 1. septembra – attiecībā uz izglītības programmu īstenošanu 3., 6., 9. un 12. klasē. |
| Atbildīgā amatpersona | | |  | |
|  | | | (paraksts)\* | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Līga Buceniece

|  |
| --- |
| (par projektu atbildīgās amatpersonas vārds un uzvārds) |
| Izglītības departamenta direktore |
| (amats) |
| Tālr. 67047830 |
| (tālruņa un faksa numurs) |
| liga.buceniece@izm.gov.lv |
| (e-pasta adrese) |